CELEX: 31990R0620
Language: el
Date: 1990-03-14 00:00:00
Title: Κανονισμός (ΕΟΚ) αριθ. 620/90 της Επιτροπής της 14ης Μαρτίου 1990 που θεσπίζει εξαιρετικά μέτρα στηρίξεως της αγοράς στον τομέα του χοιρείου κρέατος στο Βέλγιο

Avis juridique important

|

31990R0620

Κανονισμός (ΕΟΚ) αριθ. 620/90 της Επιτροπής της 14ης Μαρτίου 1990 που θεσπίζει εξαιρετικά μέτρα στηρίξεως της αγοράς στον τομέα του χοιρείου κρέατος στο Βέλγιο  

Επίσημη Εφημερίδα αριθ. L 067 της 15/03/1990 σ. 0033 - 0034

***** ΚΑΝΟΝΙΣΜΟΣ (ΕΟΚ) αριθ. 620/90 ΤΗΣ ΕΠΙΤΡΟΠΗΣ  της 14ης Μαρτίου 1990  που θεσπίζει εξαιρετικά μέτρα στηρίξεως της αγοράς στον τομέα χοιρείου κρέατος στο Βέλγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εκδηλώσεως κλασικής πανώλης των χοίρων σε ορισμένες περιοχές παραγωγής στο Βέλγιο, απαγορεύθηκε προσωρινά η διακίνηση ζωντανών χοίρων από τη μολυσμένη περιοχή·  ότι, για να ληφθούν υπόψη οι περιορισμοί αυτοί στην ελεύθερη διακίνηση των προϊόντων που προκύπτουν, πρέπει να ληφθούν εξαιρετικά μέτρα στηρίξεως της αγοράς·  ότι, για το σκοπό αυτό, πρέπει να καθορισθούν ενισχύσεις στην ιδιωτική αποθεματοποίηση όσον αφορά ορισμένα ευαίσθητα προϊόντα που προέρχονται από τις περιοχές προστασίας που εγκαθιδρύθηκαν για υγειονομικούς λόγους, σύμφωνα με τις λεπτομέρειες εφαρμογής της χορηγήσεως ενισχύσεων ιδιωτικής αποθεματοποίησης στον τομέα του χοιρείου κρέατος που έχουν θεσπιστεί από τον κανονισμό (ΕΟΚ) αριθ. 1092/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3498/88 (4)·  ότι, για να περιοριστούν οι κίνδυνοι μόλυνσης, πρέπει να δοθεί η άδεια στις βελγικές αρχές να καθορίσουν τους τόπους αποθήκευσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από τις 15 Μαρτίου έως τις 20 Απριλίου 1990, μπορούν να υποβληθούν στο βελγικό οργανισμό παρεμβάσεως αιτήσεις ενισχύσεως για ιδιωτική αποθεματοποίηση στον τομέα του χοιρείου κρέατος, σύμφωνα με τις διατάξεις του κανονισμού (ΕΟΚ) αριθ. 1092/80 και του παρόντος κανονισμού.  Αντικείμενο των ενισχύσεων μπορούν να αποτελέσουν μόνο τα προϊόντα που προέρχονται από χοίρους που έχουν εκτραφεί στις περιοχές προστασίας στις οποίες διαπιστώθηκε η κλασική πανώλη των χοίρων.  Οι τροποποιήσεις των ορίων των περιοχών προστασίας πρέπει να ανακοινώνονται αμέσως από τις βελγικές αρχές στην Επιτροπή.  Ο κατάλογος των προϊόντων τα οποία δικαιούνται ενισχύσεως και τα σχετικά ποσά αναφέρονται στο παράρτημα.  2. Εάν η περίοδος αποθεματοποιήσεως παραταθεί ή μειωθεί, το ποσό της ενίσχυσης προσαρμόζεται ανάλογα. Τα ποσά των μηνιαίων συμπληρωμάτων ή των ημερήσιων ελαττώσεων καθορίζονται στο παράρτημα, στήλες 7 και 8.  Άρθρο 2  Η ελάχιστη ποσότητα, ανά σύμβαση και ανά προϊόν, καθορίζεται σε 5 τόνους.  Οι βελγικές αρχές μπορούν να ορίζουν τους τόπους αποθήκευσης ανάλογα με τις κτηνιατρικές ανάγκες.  Άρθρο 3  Η εγγύηση ανέρχεται στο 20 % του ύψους του ποσού των ενισχύσεων που καθορίζονται στο παράρτημα.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Μαρτίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 114 της 3. 5. 1980, σ. 22.  (4) ΕΕ αριθ. L 306 της 11. 11. 1988, σ. 32.  ΠΑΡΑΡΤΗΜΑ  (σε Ecu/τόνο)  1.2.3,6.7,8 //  //  //  //  // Κωδικός ΣΟ   // Προϊόντα στα οποία  χορηγούνται ενισχύσεις   // Ποσά των ενισχύσεων  για περίοδο αποθεματοποιήσεως   // Ποσό του συμπληρώματος  ή της μειώσεως  1.2.3.4.5.6.7.8 //   //   // 3 μηνών   // 4 μηνών   // 5 μηνών   // 6 μηνών   // μηνιαίως   // ημερησίως  //    //   //   //   //   //   //   //   // 1   // 2   // 3   // 4   // 5   // 6   // 7   // 8   //  //  //  //  //  //  //  //  // ex 0203   // Κρέατα χοιροειδών, κατοικιδίων, νωπά ή διατηρημένα με απλή ψύξη:   //  //   //   //   //   //   // ex 0203 12 11   // Χοιρομέρια (ζαμπόν)   // 279   // 3314   // 349   // 384   // 35   // 1,17   // ex 0203 12 19   // Ωμοπλάτες   // 279   // 314   // 349  // 384   // 35   // 1,17   // ex 0203 19 11   // Μπροστινά μέρη   // 279   // 314   // 349   // 384   // 35   // 1,17   // ex 0203 19 13   // Θωρακοοσφυϊκή χώρα, με ή χωρίς σβέρκο, ή σβέρκοι μόνοι τους (1) (2)   // 279   // 314   // 349   // 384  // 35   // 1,17   // ex 0203 19 15   // Κοιλιακή χώρα (πανσέτα), ως έχουν ή σε τετραγωνική τομή   // 136   // 163  // 190   // 217   // 27   // 0,90   // ex 0203 19 55  // Κοιλιακή χώρα (πανσέτα), ως έχουν ή σε τετράγωνη τομή, χωρίς το δέρμα και τις πλευρές   // 136   // 163   // 190  // 217   // 27   // 0,90   // ex 0203 19 55   // Χοιρομέρια (ζαμπόν), ωμοπλάτες, μπροστινά μέρη, θωρακοοσφυϊκή χώρα με ή χωρίς σβέρκο, ή σβέρκοι μόνοι τους, χωρίς κόκαλα (1) (2)  // 279   // 314   // 349   // 384   // 35   // 1,17   // ex 0203 19 55   // Μέρη που αντιστοιχούν στα «μεσαία», με ή χωρίς το δέρμα ή το λαρδί, χωρίς κόκαλα (3)   // 211   // 240  // 269   // 298   // 29   // 0,97   // ex 0203 19 59   // Μέρη που αντιστοιχούν στα «μεσαία», με ή χωρίς το δέρμα ή το λαρδί, χωρίς κόκαλα (3)   // 211   // 240   // 269   // 298   // 29  // 0,97   //    //   //   //   //   //   //   //  (1) Η θωρακοοσφυϊκή χώρα και οι σβέρκοι νοούνται με ή χωρίς δέρμα, το δε λαρδί δεν πρέπει ωστόσο να υπερβαίνει 25 mm πάχους.  (2) Η συναφθείσα ποσότητα μπορεί να καλύψει όλους τους συνδυασμούς των προϊόντων που αναφέρονται.  (3) Η ίδια παρουσίαση με εκείνη των προϊόντων που υπάγονται στον κωδικό ΣΟ 0210 19 20.